Lav et referat af nedenstående tekst:

Tekst:
På Solbjergvej vest for Øster Hurup skete fredag eftermiddag et voldsomt færdselsuheld, da en personbil og en motorcykel kørte frontalt sammen. Uheldet på landevejen skete, da personbilen pludselig kørte i modsatrettede vognbane og derfor kolliderede med motorcyklen. Det vides ikke med sikkerhed, hvorfor føreren af bilen kørte i modsatte vejbane, men politiet mistænker spirituskørsel, fortæller vagtchef hos Nordjyllands Politi Thomas Ottesen. - Føreren lugtede af spiritus og slog ud på alkometeret, men der skal en blodprøve til at afgøre, om der er tale om spirituskørsel, siger Thomas Ottesen. Behandlingskrævende skader Motorcyklisten pådrog sig ved sammenstødet behandlingskrævende skader og blev derfor kørt på Aalborg Universitetshospital. Føreren af personbilen kørte efter sammenstødet i grøften, hvor også han kom til skade og blev kørt på sygehuset. Uheldsstedet er efterfølgende blevet undersøgt af en bilinspektør, og der er efterfølgende blevet ryddet op på stedet, som igen er farbart. Den 67-årige mand er nu varetægtsfængslet, da han er sigtet for blandt andet uagtsomt at have forvoldt betydelig legemsbeskadigelse i forbindelse med spirituskørsel under færdselsuheldet, hvor motorcyklisten kom til skade.

Referat:
En personbil kørte fredag eftermiddag frontalt sammen med en motorcykel nær Øster Hurup. Politiet mistænker, at bilens fører var spritbilist.